Lav et referat af nedenstående tekst:

Tekst:
En ny lægevagtsaftale mellem Region Nordjylland og Praktiserende Lægers Organisation i Nordjylland skal være med til at sikre rekrutteringen af læger til Nordjylland. Det oplyser Region Nordjylland i en pressemeddelelse. Regionen overtager natvagten Den nye aftale omhandler nemlig driften og organiseringen af lægevagten om natten i Region Nordjylland, der fra 1. september 2024 skal overtages af regionen. - Det er en god aftale for alle parter og ikke mindst de nordjyske borgere, lyder det fra regionsrådsformand i Region Nordjylland, Mads Duedahl (V), som tilføjer: - Når de praktiserende læger i Nordjylland i lighed med de andre regioner ikke længere skal dække nattevagten, så vil det fortsat være attraktivt at drive praksis her i regionen. Aftalen indebærer blandt andet, at Region Nordjylland overtager natbetjeningen af lægevagten fra klokken 23.00-08.00 i alle ugens dage. Og det er ikke blot til gavn for lægerekkruteringen. - Aftalen er også med til at sikre borgerne bedre adgang til deres egen læge i dagtid, når lægerne ikke længere har lukkedage efter at have kørt lægevagt om natten, understreger regionsrådsformanden. PLO-Nordjylland er også tilfredse med aftalen, der er resultatet af et længere forhandlingsforløb. - Det frigiver vigtige lægeressourcer, at regionen overtager ansvaret for lægevagten om natten, og det tror jeg vil styrke lægedækningen i regionen, som i forvejen bevæger sig i den rigtige retning, siger formanden for PLO-Nordjylland, Charlotte Lønskov Jensen. Mere personale Når borgerne møder frem i lægevagten, så kan de også se frem til bedre service. Det er i hvert fald, hvad regionen oplyser i pressemeddelelsen. Det skal ske, ved at regionen stiller med ekstra hjælpepersonale i form af for eksempel sygeplejersker til lægevagtskonsultationerne i Thisted og Hjørring samt en koordinatorfunktion i Aalborg. - Det giver en god tryghed for borgerne, at de bliver taget godt imod og løbende tilset af fagpersonale i ventetiden, siger Mads Duedahl. Antallet af vagtlokationer og åbningstider bibeholdes. Der vil således også fremover være lægevagtskonsultationer i Aalborg, Hjørring, Frederikshavn, Hobro og Thisted.

Referat:
Den nye aftale skal træde i kraft fra 1. september 2024.